./data/phi0474/phi011/phi0474.phi011.perseus-lat2.xml
M. Tullius Cicero
Pompeium  Vnde iste amor tam improvisus ac tam					repentinus? qui honore xviratus excluditur prope					nominatim, cuius iudicium legumque datio, captorum agrorum ipsius virtute					cognitio tollitur, cuius non in provinciam, sed in ipsa castra xviri					cum imperio, infinita pecunia, maxima potestate et iudicio rerum omnium					mittuntur, cui ius imperatorium, quod semper omnibus imperatoribus est					conservatum, soli eripitur, is excipitur unus ne manubias referre iubeatur?					Vtrum tandem hoc capite honos haberi homini, an invidia quaeri videtur?